Kiduspe

Kiduspe on Hiiumaal Hiiumaa vallas Kõpu poolsaarel asuv küla. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Kiduspe piirneb põhjas Kõpu, läänes Vilima ja Tiharu ning idas Suureranna külaga.

 Nimi 
Kohanime on esmamainitud 1565. aastal kui Kyttwspä by, kus elas Kyttus Gregis. Küla nimetati 1620. aastal kujul Kitaspä ja 1798. aastal kujul Kidduspä. 

Kohanime päritolu pole selge. Paul Ariste rekonstrueeris selle algkujuks kituisa või kitaisa + pää ning võrdles seda sõnadega "kiduma", "kidur" ja soome keeles esineva sõnaga kitu : kitun. Lauri Kettunen arvas, et "pää" võiks olla rootsi sõna by 'küla' teisend.

Leo Tiik võrdles Kiduspe nime Saaremaal asuva Kütispega ja väitis, et Kiduspe nimi tuleb hoopis sõnadest "kütus" või "kütis". Pole aga aru saada, millist häälikut tähistas küla nime esimeste kirjapanekute y-täht. Tiik oletas, et kohanimi jõudis Hiiumaale Saaremaalt, kus nimi tundub olevat hävinud, kuna 1453. aastal nimetati Saaremaal isikut Tyleke Syn is tho Kyttispell eyn bur.

Rahvapärimuse järgi tuleb küla nimi sõnast "kiduspuu", mis tähendab kibuvitsa.

Minevikus on küla nime kirjutatud kujul Kiduspäe. Seda nimekuju soovitakse taastada.Hiiumaal nimetatakse ümber külad, mille nimed seostuvad tagumikuga Eesti Ekspress, 18. jaanuar 2017. Vaadatud 21. jaanuaril 2017

 Loodus 
Külas asub Kõpu looduskaitseala Niidametsa sihtkaitsevöönd. Küla läbib Jõe jõgi, samuti asub külas Kiduspe külarahn.

Elanike arv
 Elanike arv  Aasta62  195933  197038  197930  198915  200012  201125 201923 2021

Talud
Kiduspe ajaloolised talud 1917 Kõrgessaare valla elanike nimekiri; Rahvusarhiiv RA,era.4313.1.608; 1917

 Talu number  Talu nimi  Suguvõsa 1  Klemu  Koit 2 Koidu  Wolens 3  Kubja  Pall 4  Lepiku  Janus 5  Männiku  Rõmmel 6  Nigu  Wolens 7  Punni  Tuisk 8  Saralde-Andruse  Niit 9  Saralde-Peetri  Põllu 10  Tiharu  Jõgi 11  Tiharu-Jürna  Kallas, Remmelg 12  Tiharu-Paavli Põllu, Lepp, Kukk

 Ajalugu 
Kiduspe kuulus ajalooliselt Kõrgessaare mõisa alla ja Kõpu vakusesse. Küla idaosa tuntakse Saralde nimega. Nimi pärineb küla- või talunimest, seda on esmamainitud teadaolevalt 1655. aastal, kui nimetati isikut Sare Pöldo Jürri.

1835. aastal oli külas 8 talu, elanikud said perekonnanimeks Ankur, Jago, Klemm, Koit (Koid), Korell (Korall), Lepp, Lets (Saralde piirkond), Murr (Saralde piirkond), Niit (Nied, Saralde piirkond), Punn, Puss, Põllo (Saralde piirkond), Rõmmel, Sims (Saralde piirkond), Tuisk ja Uljast (Saralde piirkond). Reigi kihelkonna perekonnanimede panemise raamat; EAA.1864.2.VIII-194; 1835

1917. aastal oli külas 12 talu. Kiduspest eraldus vahepeal Tiharu, mis 1930. aastatel liideti taas Kiduspega ja 1997 eraldati jälle.

 Taristu 
Küla läbib Märjakaasiku–Kiduspe–Kõpu tee.

 Kultuur 
Külas asub 1938. aastal ehitatud baptistide palvela. 2006. aastal toimus külas Kõpu külade päev.

Viited

Kirjandus
Riho Saard. "Kiduspe: Kõpu poolsaare lõunarannniku põlisküla." 2006.

Välislingid
Kiduspe küla Facebookis

Kategooria:Hiiumaa valla külad